Kuhu astmesse kuulub eesti muinasusk? Algul, antiikaja ja ger­maani mütoloogia mõjul peeti teda polüteismiks. Vast meie päevil hakkas selguma, et meie jumalate Olümp on suuremalt jaolt K. J. Petersoni ja dr. Fählmanni luule, nagu Kalevala Olümp on Lönnroti luule. Jumalad detroneeriti üksteise järel. Kõige halvemini läks  Vanemuisel, kelle õnnistusel me pidime olema "laulu rahvas". Selgus, et sihukest eestlastel üldse pole olnud ja soomlastelgi on ta kõi­gest - vetehaldjas.